OpenLLM-France/wikimedia huggingface dataset:
# Lajos Szentgáli

Lajos Szentgáli (Budapest, 7 de juny de 1932 - Budapest, 2 de novembre de 2005) fou un atleta hongarès, especialista en curses de mig fons, que va competir durant la dècada de 1950.
Durant la seva carrera esportiva va prendre part en dues edicions dels Jocs Olímpics d'Estiu, el 1952, a Hèlsinki, i el 1956, a Melbourne. En ambdues ocasions quedà eliminat en sèries en les proves que disputà del programa d'atletisme.
En el seu palmarès destaca una medalla d'or en la prova dels 800 metres del Campionat d'Europa d'atletisme de 1954. En la final superà a Lucien De Muynck i Audun Boysen i aconseguí el rècord del campionat. També guanyà dues medalles d'or en els 800 metres al Festival Mundial de la Joventut i els Estudiants: el 1954 i 1955. Guanyà onze campionats nacionals, sis d'ells en els 800 metres (1954, 1956, 1957, 1958, 1959 i 1961) i un en els 1.500 metres (1961). El seu temps de 1' 47.1" en aconseguit el 1954 en els 800 metres fou rècord nacional fins a 1980.

## Millors marques

* 400 metres. 48.0" (1955)
* 800 metres. 1' 47.1" (1954)
* 1.500 metres. 3' 43.0" (1961)

## Bibliografia

* Athletics 2006 : the international track and field annual. Cheltenham: SportsBooks, 2006. ISBN 1-899807-34-9.

## Referències

* 1 2 Lajos Szentgáli a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «World Student Games (UIE)». [Consulta: 31 maig 2020].
* ↑ «Hungarian Championships». [Consulta: 5 juny 2020].
* ↑ «Újpest Lexikon - Keresés (bővített)», 18-05-2008. Arxivat de l'original el 2008-05-18. [Consulta: 5 juny 2020].
* ↑ «Hungarian Records». [Consulta: 5 juny 2020].
# Albert Martin

Albert Martin va ser un regatista escocès que va competir a començaments del segle xx. El 1908 va prendre part en els Jocs Olímpics de Londres, on va guanyar la medalla d'or en la categoria de 12 metres del programa de vela com a membre de la tripulació de l'Hera.

## Referències

* ↑ «Albert Martin Olympic Results». sports-reference.com. Arxivat de l'original el 18 d'octubre 2012. [Consulta: 12 desembre 2015].
# Gunnar Samuelsson

Gunnar Samuelsson (2 de maig de 1927 - 4 de novembre de 2007) fou un esquiador de fons i biatleta suec que va competir durant les dècades de 1950 i 1960.
El 1956 va prendre part als Jocs Olímpics d'Hivern de Cortina d'Ampezzo, on va disputar tres proves del programa d'esquí de fons. Fent equip amb Lennart Larsson, Per-Erik Larsson i Sixten Jernberg guanyà la medalla de bronze en la prova del relleu 4x10 quilòmetres, mentre en els 30 quilòmetres fou onzè i en els 15 quilòmetres quinzè.
A nivell nacional va guanyar quatre campionats de Suècia en el relleu de 4x10 km (1956, 1957, 1959 i 1960). Els darrers anys de la seva carrera esportiva els dedicà al biatló.

## Referències

* 1 2 3 «Olympedia – Gunnar Samuelsson». [Consulta: 20 febrer 2023].
* ↑ «Gunnar Samuelsson - Sveriges Olympiska Kommitté» (en suec). [Consulta: 20 febrer 2023].
# Uwe Heppner

Uwe Heppner (Merseburg, 18 de juliol de 1960) és un remer alemany, ja retirat, que va competir sota bandera de la República Democràtica Alemanya durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on guanyà la medalla d'or en la competició de quàdruple scull del programa de rem. Formà equip amb Frank Dundr, Carsten Bunk i Martin Winter. Degut al boicot soviètic als Jocs de Los Angeles de 1984 no va poder defensar la seva medalla d'or. El 1988, als Jocs de Seül, fou cinquè en la competició de doble scull
En el seu palmarès també destaquen sis medalles al Campionat del Món de rem, quatre d'or i dues de bronze entre el 1981 i 1987, així com el campionat nacional de 1979.

## Bibliografia

* Kluge, Volker. Das grosse Lexikon der DDR-Sportler : die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien (en alemany). Berlin: Schwarzkopf & Schwarzkopf, 2000. ISBN 3-89602-348-9.

## Referències

* 1 2 «Olympedia – Uwe Heppner». [Consulta: 25 agost 2022].
* ↑ «Rudern - Weltmeisterschaften. Doppelvierer - Herren». [Consulta: 25 agost 2022].
* ↑ «Rudern - Weltmeisterschaften. Doppelzweier - Herren». [Consulta: 25 agost 2022].
# Diadectomorfs

Els diadectomorfs (Diadectomorpha) són un clade de tetràpodes extints que visqueren des del Carbonífer superior al Permià inferior en el continent de Lauràsia, molt propers als ancestres dels amniotes. Tenien aspecte de rèptil i gran grandària; hi havia espècies carnívores d'uns 2 metres de longitud, i espècies herbívores que aconseguien els 3 m; alguns eren semiaquàtics i altres completament terrestres.
Els diadectomorfs semblen haver evolucionat durant el Mississippià superior, encara que no es van fer abundants fins al Pennsilvània superior i el Permià inferior.

## Referències

* ↑ Entrada «Diadectomorpha» de la Paleobiology Database (en anglès). [Consulta: 20 desembre 2022].
# Paradigma de la doble tasca

Un paradigma de la doble tasca és un procediment en neuropsicologia experimental que requereix que un individu realitzi dues tasques simultàniament; per tal de comparar l'acompliment de les dues realitzades separadament o de forma conjunta. Quan les puntuacions de rendiment en una i/o ambdues tasques són més baixes quan es fan simultàniament en comparació amb per separat, aquestes dues tasques interfereixen entre si, i se suposa que ambdues tasques competeixen per la mateixa classe de recursos de processament de la informació al cervell.
Per exemple, recitar poesies mentre anem en bicicleta són dues tasques que es poden realitzar tan bé per separat com simultàniament. Tanmateix, recitar poesia mentre s'escriu un assaig hauria de deteriorar el rendiment d'almenys una d'aquestes dues tasques, perquè interfereixen entre si.
La interpretació dels paradigmes de la doble tasca segueix la visió que els recursos humans de processament són limitats i compartibles i que es poden subdividir en diverses classes.

## Referències

* ↑ Kahneman, D. 1973. Attention and effort. Prentice-Hall, New Jersey. Navon, D. and Gopher, D. 1979. On the economy of the human-processing system. Psychol. Rev. 86: 214–255.
* ↑ Wickens, C.D. 1991. Processing resources and attention. In Multiple Task Performance (ed. D.L. Damos), pp. 3–34. Taler & Francis, Ltd., Bristol.
# Núria Serrahima i Manén

Núria Serrahima i Manén (Barcelona, 21 de febrer de 1937 - Barcelona, 29 de desembre de 2014) va ser una novel·lista catalana.
Filla de Joan Serrahima i Bofill, advocat, i Núria Manén Marquès, i neta de Lluís Serrahima i Camín, es dedicà a tasques editorials.
Va publicar les narracions L'olor dels nostres cossos (1982) i Ocellot negre (1989), i les novel·les Mala guilla (1973) i Diari sense dates (1990). També va escriure el guió per a televisió Agressió (1977).

## Referències

* 1 2 3 «Núria Serrahima i Manén». Diccionari de la literatura catalana. Barcelona: Grup Enciclopèdia Catalana.
* ↑ Manén, Carme. «CAN MANÉN». Memòria dels barris, divendres, 13 novembre 2020. [Consulta: 2 novembre 2024].
# Lauri Vilkko

Lauri Vilkko (Rautjärvi, 13 d'agost de 1925 - Tuusula, 13 d'octubre de 2017) fou un pentatleta finlandès que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on fou quart en la competició de pentatló modern. Quatre anys més tard als Jocs de Hèlsinki, disputà dues proves del programa de pentatló modern. Junt a Olavi Mannonen i Olavi Rokka guanyà la medalla de bronze en la competició per equips, mentre en la competició individual fou setè.
Fou un oficial militar que es va retirar com a coronel el 1985 després de ser el cap del departament de topografia de l'Exèrcit de Finlàndia.

## Referències

* ↑ Lauri Vilkko a Sports Reference (arxivat)
* ↑ «K-U: Helsingin vuoden 1952 olympiamitalisti kuoli – puolusti Suomea Kannaksella» (en finès), 20-11-2017. [Consulta: 31 agost 2020].
# Anders Lundgren

Anders Lundgren (Oslo, 25 de juny de 1898 - 28 d'agost de 1964) va ser un regatista noruec que va competir a començaments del segle xx.
El 1924 va prendre part en els Jocs Olímpics de París, on va guanyar la medalla d'or en la regata de 6 metres del programa de vela, a bord de l'Elisabeth V, junt a Christopher Dahl i Eugen Lunde.

## Referències

* ↑ «Anders Lundgren Olympic Results». sports-reference.com. Arxivat de l'original el 2020-04-18. [Consulta: 10 març 2018].
# Xi Aihua

Xi Aihua (xinès: 奚爱华) (Shouguang, 27 de gener de 1982) és una remadora xinesa, ja retirada, que va competir durant les dècades del 2000 i 2010.
El 2008 va prendre part en els Jocs Olímpics d'Estiu de Pequín, on va guanyar la medalla d'or en la prova del quàdruple scull del programa de rem. Va formar equip amb Tang Bin, Jin Ziwei i Zhang Yangyang.
En el seu palmarès també destaca una medalla de bronze al Campionat del món de rem de 2007.

## Referències

* ↑ «Olympedia – Xi Aihua». [Consulta: 14 agost 2023].
* ↑ «World Rowing - Aihua XI» (en anglès). [Consulta: 14 agost 2023].
# Santuari de la Mare de Déu de l'Ajuda

El Santuari de la Mare de Déu de l'Ajuda és una església situada als afores de Balenyà (Osona) inclosa a l'Inventari del Patrimoni Arquitectònic de Catalunya.

## Història

És citada el 955 amb la vila rural Balagnans, i es va consagrar el 1083. El 1654, l'església fou incendiada pels francesos i se'n reconstruí el portal.
Ha tingut noms tan diversos com Santa Maria de les Dones (segle xii) o de la Bona Sort (segle xvii). El nom actual es troba des del 1775, quan la població venia a demanar a la Verge protecció en cas d'una epidèmia de pesta. Actualment, s'hi diu missa setmanalment i és freqüent trobar-hi de visita bastants feligresos.

## Descripció

De planta rectangular amb quatre capelles a banda i banda, i volta és de creueria, és un compendi d'estils, des del romànic llombard, en bona part del campanar o de la façana, fins al barroc en les pintures de l'altar major. El portal és de gust renaixentista.
Hi ha una pica baptismal de pedra i conserva una bona part dels murs aixecats i del campanar, en el que s'afegí un nou pis al segle xv.

## Galeria

* Vista des de Balenyà
* Porta d'entrada

## Referències

* 1 2 3 4 5 6 «Santuari de la Mare de Déu de l'Ajuda». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.

## Enllaços externs

* «Santuari de la Mare de Déu de l'Ajuda (Balenyà)». Bisbat de Vic.
# Aeon Flux

Aeon Flux és una pel·lícula estatunidenca de ciència-ficció dirigida per Karyn Kusama, estrenada l'any 2005. És l'adaptació de la sèrie televisada d'animació Æes Flux, de Peter Chung. Ha estat doblada al català.

## Argument

La història té lloc l'any 2415. El 2011, un virus mortal ha eliminat el 99% de la població de la Terra i, des de llavors, els supervivents de l'espècie humana viuen a Bregna, una ciutat estat emmurallada dirigida per un congrés de científics. Aes Flux (Charlize Theron) és una assassina, membre d'una organització rebel clandestina portada per The Handler (els Monicans). Aquests es comuniquen per telepatia utilitzant pastilles.
Després d'una missió per destruir una estació de vigilància, Aes torna i troba el cos sense vida de la seva germana Una, morta per ser sospitosa de ser una rebel Monican.
Quan Aes és enviada per matar el cap de govern, Trevor Goodchild (Marton Csokas), descobreix que juga inconscientment un paper en un cop d'estat secret. Aquest descobriment la porta a interrogar-se sobre l'origen i el destí de cadascú a Bregna, en particular sobre la seva relació personal amb l'home a qui han encarregat d'assassinar. És aleshores que s'assabenta que és un clon de Cathryn, la difunta esposa de Goodchild, però també que aquest porta experiències en secret per trobar un remei a l'esterilitat que afecta la població des de l'erradicació del virus.

## Repartiment

* Charlize Theron: Aes Flux
* Marton Csokas: Trevor Goodchild
* Jonny Lee Miller: Oren Goodchild
* Sophie Okonedo: Sithandra
* Frances McDormand: Handler
* Pete Postlethwaite: Keeper
* Amelia Warner: Una Flux
* Caroline Chikezie: Freya
* Nikolai Kinski: Claudius
* Paterson Joseph: Giroux
* Yangzom Brauen: Inari

## Premis

* 2 premis Golden Trailer 2006 (Golden Fleece, Golden Trailer)

## Referències

* ↑ «ésAdir > Filmoteca: pel·lícules >Aeon Flux». [Consulta: 20 desembre 2018].
* ↑ «Aeon Flux» (en anglès). The New York Times.
# Lennart Strand

Lennart Strand (Malmö, 13 de juny de 1921 - Malmö, 23 de gener de 2004) va ser un atleta suec, especialista en curses de mig fons, que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla de plata en els 1.500 metres del programa d'atletisme.
En el seu palmarès també destaquen una medalla d'or en els 1.500 metres del Campionat d'Europa d'atletisme de 1946, a Oslo, i sis campionats nacionals, cinc dels 1.500 metres i un de cros. El 1947 igualà el rècord del món dels 1.500 metres, en poder Gunder Hägg, amb un temps de 3' 43.0".
Es va retirar el 1950, després d'abandonar en els 1.500 metres del Campionat d'Europa. Fou un destacat pianista i el 1952 va publicar diversos àlbums de jazz. També va treballar com a guionista del diari Sydsvenska Dagbladet. Va morir el 2004 per les ferides causades per un accident de trànsit a finals del 2003.

## Millors marques

* 800 metres. 1'51.8" (1949)
* 1.500 metres. 3' 43.0" (1947)
* Milla. 4' 04.8"

## Referències

* 1 2 3 4 5 «Lennart Strand Olympic Results». sports-reference.com. Arxivat de l'original el 13 de gener 2012. [Consulta: 3 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ Fitxa a trackfield.brinkster.net
# Andreas Brecke

Andreas Bang Brecke (Fredrikstad, Østfold, 14 de setembre de 1879 - Oslo, 13 de juny de 1952) va ser un regatista noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 8 metres del programa de vela. Brecke navegà a bord del Taifun juntament amb Thomas Aas, Torleiv Corneliussen, Thoralf Glad i Christian Jebe.
Vuit anys més tard, un cop acabada la Primera Guerra Mundial, va prendre part en els Jocs d'Anvers, on va guanyar una nova medalla d'or en la categoria de 6 metres (1919 rating) del programa de vela. En aquesta ocasió navegà al costat de Paal Kaasen i Ingolf Rød a bord de la Jo.

## Referències

* 1 2 «Andreas Brecke Olympic Results». sports-reference.com. Arxivat de l'original el 5 de març 2016. [Consulta: 28 febrer 2017].
# Horace Bailey

Horace Peter Bailey (Derby, Derbyshire, 3 de juliol de 1881 – Biggleswade, Bedfordshire, 1 d'agost de 1960) va ser un futbolista anglès que va competir a començaments del segle xx. Jugà com a porter i en el seu palmarès destaca una medalla d'or en la competició de futbol dels Jocs Olímpics de Londres de 1908.
A la selecció britànica jugà un total de 3 partits, en què no marcà cap gol. El 1908 també jugà cinc partits amb la selecció anglesa.

## Referències

* ↑ «Walter Corbett Olympic Results». sports-reference.com. Arxivat de l'original el 13 de desembre 2012. [Consulta: 21 febrer 2016].
* ↑ Fitxa d'Horace Bailey Arxivat 2016-02-24 at Archive.is a fifa.com
* ↑ Fitxa d'Horace Bailey a eu-football.info
# Andrea Eife

Andrea Eife (Leipzig, 12 d'abril de 1956), coneguda posteriorment amb el cognom de casada Gemsleben, és una nedadora alemanya, ja retirada, especialista en estil lliure, que va competir durant la dècada de 1970.
El 1972 va prendre part en els Jocs Olímpics d'Estiu de Londres, on va disputar quatre proves del programa de natació. En els 4x100 metres lliures, formant equip amb Kornelia Ender, Elke Sehmisch i Gabriele Wetzko, guanyà la medalla de plata. En els 100 metres lliures fou cinquena i en els 200 metres lliures sisena, mentre en els 800 metres lliures quedà eliminada en sèries.
En el seu palmarès també destaquen una medalla d'or i de bronze al Campionat del món de natació de 1973 i una d'or i una de bronze al Campionat d'Europa de natació de 1974. Entre 1972 i 1975 guanyà cinc campionats nacionals de la RDA.
Estudià dret i va treballar com a assessora jurídica a LEW Hennigsdorf. Després de la caiguda del Mur de Berlín es va traslladar a viure a Luxemburg, on treballà d'entrenadora de natació.

## Referències

* ↑ Andrea Eife a Sports Reference (arxivat)
* ↑ «European Swimming Championships (Men)». [Consulta: 21 juliol 2020].
* 1 2 «Olympedia – Andrea Eife». [Consulta: 7 març 2021].
* ↑ Volker Kluge:. Lexikon Sportler in der DDR (en alemany). Berlín: Neues Leben, 2009, p. 93. ISBN 978-3-355-01759-6.
# Tord pitgrís

El tord pitgrís (Turdus obscurus) és una espècie d'ocell de la família dels túrdids (Turdidae) que habita els boscos de Sibèria oriental, des de l'Altai cap a l'est fins al nord de Sakhalín i Kamtxatka. Passa l'hivern al sud de la Xina, les Filipines i Sud-est asiàtic. El seu nom específic, obscurus, significa 'fosc' en llatí.

## Referències

* ↑ Entrada «Turdus obscurus» de la Paleobiology Database (en anglès). [Consulta: 20 desembre 2022].
* ↑ «Tord pitgrís». Cercaterm. TERMCAT, Centre de Terminologia. Rev. 20/01/2022(català)
* ↑ Jobling, 2010, «obscurum/obscurus».

## Bibliografia

* Jobling, J. A. Helm Dictionary of Scientific Bird Names (en anglès). Christopher Helm, 2010. ISBN 9781408133262.
# Hans Jacob Nielsen

Hans Jacob Nielsen (Næstved, 2 de setembre de 1899 - Aalborg, 6 de febrer de 1967) va ser un boxejador danès que va competir durant la dècada de 1920 i que va disputar tres edicions dels Jocs Olímpics.
El 1920 va prendre part en els Jocs Olímpics d'Anvers, on quedà eliminat en segona ronda de la categoria del pes ploma del programa de boxa. Quatre anys més tard, als Jocs de París, guanyà la medalla d'or de la categoria del pes lleuger, del programa de boxa. La seva tercera i darrera participació en uns Jocs fou el 1928, a Amsterdam, on fou quart de la categoria del pes lleuger, on va perdre contra Gunnar Berggren en la lluita per la medalla de bronze.

## Referències

* ↑ «Hans Nielsen Olympic Results». sports-reference.com. Arxivat de l'original el 18 d’abril 2020. [Consulta: 10 maig 2018].
# Leslie Savage

Leslie Savage (Sutton, Londres, 16 de març de 1897 - Worthing, West Sussex, 1979) va ser un nedador anglès que va competir a començaments del segle xx.
El 1920 va prendre part en els Jocs Olímpics d'Anvers. Disputà dues proves del programa de natació, els 100 metres lliures, on fou eliminat en sèries; i el relleu 4 x 200 metres lliures, on guanyà la medalla de bronze, formant equip amb Edward Peter, Henry Taylor i Harold Annison.
Quatre anys més tard, als Jocs de París, va disputar la prova dels relleu 4 x 200 metres lliures. Nedà la primera eliminatòria, que superà, però en la final fou substituït per John Thomson. L'equip britànic finalitzà en cinquena posició final.

## Referències

* 1 2 «Leslie Savage Olympic Results». sports-reference.com. Arxivat de l'original el 4 de novembre 2012. [Consulta: 8 juliol 2017].
# Carl Mortensen

Carl Mortensen (Christiania, 2 de març de 1919 - Oslo, 1 de novembre de 2005) va ser un regatista noruec que va guanyar una medalla olímpica.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la categoria de 6 metres del programa de vela. A bord de l'Elisabeth X compartí equip amb Finn Ferner, Johan Ferner, Erik Heiberg i Tor Arneberg.

## Referències

* ↑ «Carl Mortensen Olympic Results». sports-reference.com. Arxivat de l'original el 18 de desembre 2012. [Consulta: 14 abril 2020].
# Louis Baillon

Louis Charles Baillon (Fox Bay, Illes Malvines, 5 d'agost de 1881 – Brixworth, Northamptonshire, 2 de setembre de 1965) va ser un jugador d'hoquei sobre herba anglès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla d'or en la competició d'hoquei sobre herbal, com a membre de l'equip anglès. Durant la seva carrera esportiva disputà 9 partits amb la selecció anglesa. També jugà a futbol amb el Wandsworth AFC.

## Referències

* ↑ «Louis Baillon Olympic Results». sports-reference.com. Arxivat de l'original el 15 de desembre 2012. [Consulta: 14 novembre 2015].
# Andrzej Sokołowski

Andrzej Sokołowski (Komorzno, 23 de novembre de 1948) fou un jugador d'handbol polonès que va competir durant les dècades de 1960 i 1970.
El 1972 va prendre part en els Jocs Olímpics de Múnic, on fou desè en la competició d'handbol. Quatre anys més tard, als Jocs de Mont-real, guanyà la medalla de bronze en la mateixa competició.
Entre 1968 i 1976 va jugar 146 partits amb la selecció nacional d'handbol. A nivell de clubs guanyà cinc edicions de la lliga polonesa (1972, 1973, 1974, 1975, 1976), dues de la copa polonesa (1969, 1976) i una lliga (1979) i copa belgues (1978).

## Referències

* ↑ «Andrzej Sokołowski Olympic Results». sports-reference.com. Arxivat de l'original el 15 de desembre 2012. [Consulta: 15 juliol 2019].
* ↑ Perfil (polonès)
# Gosset de les praderies cuablanc

El gosset de les praderies cuablanc (Cynomys leucurus) és una espècie de rosegador esciüromorf de la família dels esciúrids que habita en l'oest de Wyoming, Colorado, en petites regions en l'est de Utah i al sud de Montana. Les poblacions més grans es troben a Wyoming. Aquest gosset de la prada viu entre els 1.500 i els 3.000 m d'altura, una altura molt major que la de la resta de gossets de la prada. Els seus principals depredadors són les fures de peus negres i les àguiles daurades.

## Referències

* ↑ Entrada «Cynomys leucurus» de la Paleobiology Database (en anglès). [Consulta: 20 desembre 2022].
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :